*****

ΚΑΝΟΝΙΣΜΟΣ (ΕΟΚ) αριθ. 1314/89 ΤΗΣ ΕΠΙΤΡΟΠΗΣ

της 12ης Μαΐου 1989

που εξουσιοδοτεί την Ελλάδα να μην εφαρμόσει σε ορισμένες ζώνες τα μέτρα που προβλέπονται στον κανονισμό (ΕΟΚ) αριθ. 1442/88 του Συμβουλίου σχετικά με τη χορήγηση πριμοδοτήσεων για την οριστική εγκατάλειψη των αμπελουργικών εκτάσεων για τις αμπελουργικές περιόδους 1989/90 έως 1995/96

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1442/88 του Συμβουλίου της 24ης Μαΐου 1988 σχετικά με τη χορήγηση πριμοδοτήσεων για την οριστική εγκατάλειψη των αμπελουργικών εκτάσεων για τις αμπελουργικές περιόδους 1989/90 έως 1995/96 (1), και ιδίως το άρθρο 12 παράγραφος 1,

Εκτιμώντας:

ότι η Ελλάδα κατέθεσε πριν από την 1η Απριλίου 1989, σύμφωνα με τον κανονισμό (ΕΟΚ) αριθ. 2729/88 της Επιτροπής της 31ης Αυγούστου 1988 για τον καθορισμό των λεπτομερειών εφαρφογής του κανονισμού (ΕΟΚ) αριθ. 1442/88 για τη χορήγηση, για τις αμπελουργικές περιόδους 1988/89 έως 1995/96, πριμοδοτήσεων για οριστική εγκατάλειψη αμπελουργικών εκτάσεων (2), όπως τροποποιήθηκε τελευταία από τον κανονισμό (ΕΟΚ) αριθ. 678/89 (3), αιτιολογημένη αίτηση εξαιρέσεως από το πεδίο εφαρμογής των μέτρων που προβλέπονται στον κανονισμό (ΕΟΚ) αριθ. 1442/88 από την αμπελουργική περίοδο 1989/90·

ότι ελήφθησαν υπόψη στα πλαίσια του κανονισμού αυτού οι εκτάσεις που έχουν φυτευθεί στο εσωτερικό μιας περιοχής παραγωγής v.q.p.r.d. με αναγνωρισμένες ποικιλίες κατάλληλες για την παραγωγή v.q.p.r.d. στην εν λόγω περιοχή για μια σειρά ονομασιών προελεύσεως, με σκοπό να μη διακυβευθεί η ποιοτική πολιτική· ότι ελήφθησαν επίσης υπόψη εκτάσεις που είναι φυτευμένες με ποικιλίες κατάλληλες για την παραγωγή κορινθιακής σταφίδας στην περιοχή της Αιγιαλείας του νομού Αχαΐας, με σκοπό να αποφευχθεί η διακύβευση της ποιοτική πολιτικής· ότι πρόκειται για αμπέλους που βρίσκονται γενικά σε επικλινή εδάφη τα οποία δεν μπορούν να αντικατασταθούν με άλλες καλλιέργειες· ότι τα κριτήρια που επιλέγησαν αντιστοιχούν σε εκείνα που προβλέπονται στο άρθρο 12 παράγραφοι 1 και 2 του κανονισμού (ΕΟΚ) αριθ. 1442/88· ότι το αμπελουργικό δυναμικό του συνόλου των ζωνών αυτών είναι μικρότερο από το 10 % του αμπελουργικού δυναμικού·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Από την αμπελουργική περίοδο 1989/90 εξουσιοδοτείται η Ελλάδα, σε εφαρμογή του άρθρου 12 παράγραφοι 1 και 2 του κανονισμού (ΕΟΚ) αριθ. 1442/88, να μην εφαρμόσει τα μέτρα οριστικής εγκατάλειψης των αμπελουργικών εγκαταστάσεων που προβλέπονται στον εν λόγω κανονισμό σε όλες τις αμπελουργικές εκτάσεις που αναφέρονται στο παράρτημα.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 12 Μαΐου 1989.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 132 της 28. 5. 1988, σ. 3.

(2) ΕΕ αριθ. L 241 της 1. 9. 1988, σ. 108.

(3) ΕΕ αριθ. L 73 της 17. 3. 1989, σ. 23.

ΠΑΡΑΡΤΗΜΑ

Ζώνες για τις οποίες η Ελλάδα εξουσιοδοτείται να μην εφαρμόσει τα μέτρα που προβλέπονται στον κανονισμό (ΕΟΚ) αριθ. 1442/88

Ι. Εκτάσεις που έχουν φυτευθεί στο εσωτερικό μιας περιοχής παραγωγής v.q.p.r.d με αναγνωρισμένες ποικιλίες κατάλληλες για την παραγωγή v.q.p.r.d της εν λόγω περιοχής, που ευρίσκονται στις ακόλουθες περιοχές και για τις ακόλουθες ονομασίες προελεύσεως:

1.2 // Περιοχή // Ονομασία προελεύσεως // Α. Κεντρική και Δυτική Μακεδονία: // // 1. Ημαθία // Νάουσα // 2. Χαλκιδική // Πλαγιές Μελίτωνα // 3. Κιλκίς // Γουμένισσα // Β. Ήπειρος: // // 1. Ιωάννινα // Ζίτσα // Γ. Θεσσαλία: // // 1. Λάρισα // Ραψάνη // 2. Μαγνησία // Νεα Αγχίαλος // Δ. Πελοπόννησος - Ηπειρωτική δυτική Ελλάδα: // // 1. Αρκαδία // Μαντινεία // Ε. Αττική - Νήσοι Αιγαίου: // // 1. Ανατολική Αττική // Κάντζα // 2. Δωδεκάνησα // Ρόδος // 3. Κυκλάδες // Πάρος, Σαντορίνη // 4. Λέσβος // Λίμνος // 5. Σάμος // Σάμος // ΣΤ. Κρήτη: // // 1. Ηράκλειο // Αρχάνες, Δάφνες, Πεζά // 2. Λασίθι // Σητεία

ΙΙ. Εκτάσεις φυτευμένες με αναγνωρισμένες ποικιλίες, κατάλληλες για την παραγωγή κορινθιακής σταφίδας, στην περιοχή Αιγιαλείας, του νομού Αχαΐας.